คปภ.ลงดาบปิดวิคเตอรีฯซื้อหุ้นเสี่ยงสูง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — คปภ.สั่งให้บริษัท วิคเตอรี ประกันภัย (ประเทศไทย) หยุดรับประกันวินาศภัยเป็นการชั่วคราว
สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า บริษัท วิคเตอรี ประกันภัย (ประเทศไทย) จะปิดดำเนินการตั้งแต่วันที่ 28 ม.ค. 2554 เป็นต้นไป เนื่องจากตรวจสอบพบว่ามีการลงทุนประกอบธุรกิจอื่นไม่ถูกต้องตามข้อกำหนดของกฎหมาย จัดสรรสินทรัพย์ไว้ไม่เพียงพอกับหนี้สินและภาระผูกพันตามสัญญาประกันภัย มีการจำหน่ายจ่ายโอนทรัพย์สินของบริษัทแก่บุคคลภายนอกโดยมิชอบ และมีการทำธุรกรรมทางการเงินในลักษณะอันอาจเป็นเหตุให้เกิดความเสียหายแก่ผู้เอาประกันภัยหรือประชาชน
ตามที่นายทะเบียนด้วยความเห็นชอบของคณะกรรมการกำกับและส่งเสริมการประกอบธุรกิจ
ประกันภัย ได้มีคำสั่งที่ 5 / 2554 เรื่อง ให้บริษัท วิคเตอรี ประกันภัย(ประเทศไทย) จำกัด หยุดรับประกัน
วินาศภัยเป็นการชั่วคราว ลงวันที่ 28 มกราคม 2554 จนกว่าจะมีคำสั่งเปลี่ยนแปลง นั้น
ทั้งนี้ ระหว่างที่บริษัท วิคเตอรี ประกันภัย (ประเทศไทย) หยุดรับประกันวินาศภัยเป็นการชั่วคราว ประชาชนสามารถติดต่อขอรับค่าสินไหมทดแทนจากบริษัทได้ตามปกติ โดยเฉพาะอย่างยิ่งผู้ประสบภัยจากรถตาม พ.ร.บ.คุ้มครองผู้ประสบภัยจากรถ หากไม่ได้รับค่าสินไหมทดแทนจากบริษัทภายใน 7 วัน นับแต่วันที่ได้ยื่นเอกสารครบถ้วน ก็สามารถขอรับค่าเสียหายเบื้องต้นจากกองทุนทดแทนผู้ประสบภัยได้ 
ด้านนายอารีพงศ์ ภู่ชอุ่ม ปลัดกระทรวงการคลัง ประธาน คปภ. กล่าวว่า การเข้าไปตรวจสอบบริษัท วิคตอรีฯ เพราะพบว่า มีการลงทุนในหุ้นมากเกินสัดส่วนที่กำหนดไว้ กลัวว่าจะทำให้เกิดความเสียหาย ต่อประชาชน